"Nu ştii niciodată ce va face, dar l-am văzut antrenându-se cu staff-ul său pe un teren privat la Larry Ellison (miliardarul american, proprietar al turneului de la Indian Wells de unde Nadal s-a retras înainte de a intra în competiţie). Am avut impresia că aud o fiară. El loveşte mingea ca niciodată înainte", a declarat directorul turneului monegasc, David Massey, marţi, la Paris, în timpul prezentării primului turneu Masters 1000 pe zgură din sezonul 2024.
"Nadal a simţit disconfort aşa că i-a fost frică şi a preferat să nu joace la Indian Wells, dar examenele medicale pe care le-a susţinut ulterior nu au arătat nimic", a asigurat Massey.
După ce a ajuns pe locul 652 în clasamentul ATP în această săptămână, spaniolul cu 22 de titluri de Grand Slam a folosit un clasament protejat (locul 9) pentru a intra pe tabloul principal de la Monte Carlo.